নবল রবিকান্ত
নবল রবিকান্ত (জন্ম: ৫ই নভেম্বর ১৯৭৪) একজন ভারতীয় বংশোদ্ভূত মার্কিন উদ্‌যোক্তা ও বিনিয়োগকারী। তিনি অ্যাঞ্জেললিস্টের সহপ্রতিষ্ঠাতা, সভাপতি ও সাবেক প্রধান নির্বাহী কর্মকর্তা। তিনি প্রাথমিক পর্যায়ে উবার, ফোরস্কয়ার, টুইটার, উইশ.কম, পশমার্ক, পোস্টমেটস, থাম্বট্যাক, নোশন, স্ন্যাপলজিক, ওপেনডোর, ক্লাবহাউস, স্ট্যাক ওভারফ্লো, বোল্ট, ওপেনডিএনএস, ইয়ামার ও ক্লিয়ারভিউ এআই–সহ দুইশতাধিক কোম্পানিতে বিনিয়োগ করেছিলেন। এর মধ্যে মোট ৭০টির বেশি এক্সিট এবং ১০টিরও বেশি একশৃঙ্গ কোম্পানি ছিল। রবিকান্ত এডমুন্ড হিলারি ফেলোশিপের একজন ফেলো। এছাড়াও একজন পডকাস্টার হিসেবে তিনি স্বাস্থ্য, সম্পদ ও সুখ অন্বেষণের ব্যাপারে পরামর্শ দিয়ে থাকেন।